[{"text_idx": "#000001", "text": "Mae tymor Y Brif Adran Genero 2022/23 yn cychwyn ar ddydd Sul 4ydd Medi ac mae digon i edrych ymlaen ato yn yr ymgyrch newydd."}, {"text_idx": "#000002", "text": "Bydd pencampwyr Prif Adran Genero 2021/22 Abertawe yn ceisio amddiffyn eu teitl, gan ddechrau gyda ge\u0302m ar y diwrnod agoriadol yn erbyn Met Caerdydd, a ddaeth yn ail y tymor diwethaf, o flaen camera\u0302u Sgorio yn Stadiwm ."}, {"text_idx": "#000003", "text": "Fe gipiodd yr Elyrch y teitl am y trydydd tymor yn olynol ym mis Ebrill ac fe fyddan nhw\u2019n anelu at wneud hi\u2019n bedwar yn olynol o dan y prif hyfforddwr newydd Ceri Phillips, gafodd ei benodi yn yr haf."}, {"text_idx": "#000004", "text": "Gorffennodd Met Caerdydd, a gipiodd Dlws yr Adran Genero a chyrraedd Cwpan Merched CBDC y tymor diwethaf, bedwar pwynt o dan yr Elyrch yn yr ail safle yn nhymor 2021/22. Bydd y myfyrwyr yn edrych i frwydro am y teitl unwaith yn rhagor y tymor hwn."}, {"text_idx": "#000005", "text": "Emily Allen oedd y perfformiwr mwyaf nodedig i\u2019r Archers y tymor diwethaf gydag 11 go\u0302l gynghrair i\u2019w henw ac mae\u2019n siw\u0302r y bydd hi\u2019n allweddol i obeithion Met o godi\u2019r teitl am y tro cyntaf ers ymgyrch 2018/19."}, {"text_idx": "#000007", "text": "Ond fe orffennodd ti\u0302m Iain Darbyshire 11 pwynt tu o\u0302l i\u2019r pencampwyr y tymor diwethaf ac fe fyddan nhw\u2019n edrych i gau\u2019r bwlch hwnnw y tro hwn, gyda\u2019r Adar Gleision yn chwilio am eu hail brif deitl."}, {"text_idx": "#000009", "text": "Llwyddodd y Seasiders i ddal pencampwyr Dinas Abertawe i ba\u0302r o gemau cyfartal y tymor diwethaf, ond er hynny fe orffennon nhw 19 pwynt yn is na thrydydd a byddant yn anelu at ddod yn nes at y tri uchaf y tymor hwn."}, {"text_idx": "#000010", "text": "Cafodd Pontypridd United eu coroni\u2019n bencampwyr Cynhadledd Uwch Gynghrair Genero Adran gyntaf y tymor diwethaf ond bydd ganddynt uchelgais o gyrraedd y pedwar uchaf yn yr ymgyrch sydd i ddod."}, {"text_idx": "#000012", "text": "Cafodd y Seintiau Newydd ddechrau anodd yn 2021/22 ond fe llwyddon nhw i osgoi\u2019r cwymp ar o\u0302l diweddglo cryf i\u2019r ymgyrch, gan orffen pwynt y tu o\u0302l i Bontypridd yn y Gynhadledd yn y pen draw."}, {"text_idx": "#000013", "text": "Profodd goliau Caitlin Chapman yn allweddol wrth iddi daro ym mhob un o\u2019u pum ge\u0302m olaf y tymor i helpu i fynd a\u0302\u2019r Seintiau ymhellach i ffwrdd o\u2019r safleoedd cwymp, ond bydd y rheolwr Andy Williams yn gobeithio osgoi unrhyw straen o frwydr ar y gwaelod gyda dechrau gwell i\u2019r tymor newydd."}, {"text_idx": "#000015", "text": "Mae\u2019r ti\u0302m o Barc Jenner ar fin cyhoeddi rheolwr newydd cyn y tymor newydd gyda Josh Anderson yn gadael y clwb, cyn ymuno a\u0302\u2019r gelynion o\u2019r Fenni, sy\u2019n paratoi ar gyfer bywyd yn o\u0302l yn yr haen uchaf yn dilyn eu dyrchafiad o Adran Genero De."}, {"text_idx": "#000016", "text": "Mae gan y rheolwr Craig Morgan-Hill ddigon o chwaraewyr gyda phrofiad ar y lefel uchaf gan gynnwys yr ymosodwr Lyndsey Davies, a orffennodd fel prif sgoriwr 2021/22 yn y Genero Adran De."}]